Správa zo zahraničnej/domácej1] pracovnej cesty

	Príloha k cestovnému príkazu číslo: 54/2012	

	
1.	Účastník pracovnej cesty	
Meno, priezvisko, tituly	Soňa Ftáčniková, RNDr., CSc.	
Útvar	Odbor programov/Oddelenie medzinárodných programov	
Prac. zaradenie	Vedúca OMP 	
Znalosť jazykov2]	Anglicky, rusky	
2.	Pracovná cesta 	
Vykonaná v dňoch	9.9.2012 – 12.9.2012	
Štát	Fínsko 	
Mesto	Helsinky	
Názov organizácie vrátane adresy	Finish Advisory Board on Research Integrity, Mariakatu 7C 1, FIN-00170 Helsinki, Finland	
Účel pracovnej cesty	Zasadnutie ENRIO (European Network on Research Integrity)	
Spôsob financovania (cestovné, pobytové náklady, iné výdavky)	APVV + Finish Advisory Board on Research Integrity	
3.	Rámcový program pracovnej cesty	
Dátum
	Hodina
	Navštívené organizácie	Mená a funkcie kontaktovaných partnerov	Kontaktné adresy	
9.9.2012	15:00-23:30	Cesta z Bratislavy do Helsínk	     	     	
10.9.-11.9.2012		Účasť na zasadnutí ENRIO 
a na slávnostnom seminári 
Finish Advisory Board on Research Integrity, and Committee on Public Information	Krista Varantola
Risto Nieminen	     	
12.9.2012	

15:00 – 20:00	Účasť na slávnostnom seminári
Cesta z Helsínk do Bratislavy	     	     	
4.	Stručný priebeh rokovaní/študijného pobytu1]	
Opis priebehu rokovaní podľa rámcového programu, v prípade študijného pobytu (školenia) jeho charakteristika, výsledky študovanej problematiky, získané poznatky a uplatnenie poznatkov z predchádzajúcich ciest.
10.9.2012
Rokovanie ENRIO prebehlo podľa nasledovného programu (príloha 1):
1.	otvorenie, privítanie a schválenie navrhnutého programu
2.	Prezentácia predsedu ( Kristy Varantola) a tajomníčky (Sanna Kaisa Spoof) národnej poradnej rady pre vedeckú integritu o práci tohto orgánu
3.	Schválenie zápisnice z minulého zasadnutia v Ríme
4.	Predstavenie nových členov ENRIO
5.	Rôzne:
a)	ENRIO a Science Europe
b)	ENRIO – www stránka
c)	3. svetová konferencia na tému Vedecká integrita
d)	FP7 – výzva pre podávanie projektov na tému „Zodpovedný výskum v Európe.“
6.	Members corner: Opis situácie v súvislosti s vedeckou integritou v jednotlivých členských štátoch ENRIO.
K bodu 5
a) predsedníčka Nicole Foger prezentovala návrh, ktorý bude v septembri predložený
Science Europe – týkajúci sa úlohy ENRIO pri tvorbe európskej koncepcii  „Research Integrity“.
b)  prebehla diskusia k potrebe prezentovať ENRIO navonok rôznymi formami,( web stránka, wikipédia...).
c) Budúci rok bude v Montreali 3. celosvetová konferencia „Research Integrity“. V októbri 2012 bude v Brazílii pracovné stretnutie venované príprave tejto celosvetovej konferencie. Podrobne sa diskutovali príspevky a forma prezentácie ENRIO na tomto fóre. Profesor Steneck – odborník na RI z USA, ktorý bol čestným hosťom stretnutia, navrhol, aby sa nasledujúce stretnutie ENRIO zorganizovalo práve v čase tejto konferencie, čo je vynikajúca príležitosť zviditeľnenia tohto fóra.
d) Hostiteľka Sanna Kaisa Spoof informovala členov ENRIO o možnosti podania projektu v rámci výzvy 7FP, v programe European Science in Society, ktorý by sa venoval otázke RI v Európe. Helsinská univerzita je ochotná byť koordinátorom a hľadá partnerov v členských krajinách. Na projekt je alokovaná suma 7 mil. €, uzávierka výzvy je v januári 2013.
K bodu 6: Dánski kolegovia referovali o situácii v krajine, kedy  v poslednom čase sa vyskytlo viacero prípadov vedeckej nečestnosti a oni pristupujú k zmene vyše 20 rokov existujúceho systému. Z tohto dôvodu rozposlali všetkým členom ENRIO dotazník, aby sa informovali o rôznych aspektoch organizácie, štruktúry, existujúcich odporučeniach a definícii v súvislosti s RI.
11.9.2012
Rokovanie ENRIO prebehlo podľa nasledovného programu:
7.	ENRIO jeho úloha, postavenie a budúcnosť
8.	Diskusia na tému: Autorstvo (prípady, problémy, pravidlá...)

Poobede som sa zúčastnila slávnostného seminára venovaného 40. výročiu existencie komisie pre verejné informácie spojené s vedeckým výskumom a 20. výročiu založenia komisie pre RI ako poradné orgány ministerstva (viď program v prílohe 2).
Predsedníčka fínskej poradnej komisie pre vedeckú integritu predniesla úvodnú prezentáciu venovanú histórii ale hlavne budúcim aktivitám tohto orgánu. Plánujú predovšetkým doplniť Kódex pre správnu vedeckú prax. Súčasný bol posledný krát revidovaný v roku 2002 a odvtedy sa situácia na poli výskumu značne zmenila – väčšia internacionalizácia, používanie digitálnych obrázkov, elektronické publikácie, zvýšený výskyt plagiátorstva, neúnosné zvýšenie počtu publikácií a iné nečestné praktiky. 
V podstate je ale zabezpečenie kontroly nečestných postupov vo Fínsku veľmi efektívne a funkčné. Väčšina výskumu je financovaná z verejných zdrojov a všetky univerzity a výskumné organizácie aplikujúce na verejné granty sú povinné podpísať, že sa budú riadiť národným kódexom pre správnu vedeckú prax a tým je zabezpečené, že v prípadoch vedeckej nečestnosti môžu byť financované subjekty vyšetrované a v prípade potvrdenia nečestnosti aj sankciované. Takýto postup by bolo vhodné aplikovať aj na Slovensku (vzhľadom na podobnú veľkosť krajiny a verejné financovanie hlavne z jednej národnej agentúry by to nemalo byť komplikované).
12.9.2012 
Pokračovanie  slávnostného seminára venovaného 40. výročiu existencie komisie pre verejné informácie spojené s vedeckým výskumom a 20. výročiu založenia komisie pre RI – odovzdávanie cien a presun na letisko.	
5.	Odporúčané závery a návrh úloh2]	
Návrh opatrení, príp. úloh na využívanie poznatkov s termínmi a uvedením pracovníka zodpovedného za ich realizáciu.
Znovu zriadiť etickú komisiu APVV ako poradný orgán riaditeľa, rozšíriť existujúce Odporúčania APVV „Správna vedecká prax“ o novú smernicu Európsky kódex pre vedeckú integritu a následne postupne vybudovať systém zabezpečenia vedeckej integrity na Slovensku podobný ako je zavedený vo Fínsku.	

6.	Prehľad prinesenej dokumentácie a miesto jej uloženia	
Dokumentácia	Miesto uloženia	
Good scientific practice and procedure for handling misconduct and fraud in science	Miestnosť 308 	
Annual Report 2011 of Finnish Advisory Board on Research Integrity	Miestnosť 308 	
     	zasadačka APVV na 3. posch.	
7.	Osobitne vyhodnotený očakávaný prínos pracovnej cesty	
Efektívny spôsob ako nasledovať úspešne vybudované štruktúry a systémy zabezpečujúce vedeckú integritu v Európe a využiť tieto skúsenosti na Slovensku.	
8.	Spôsob zverejnenia výsledkov pracovnej cesty, prenos získaných informácií2]	
Uveďte, kde a kedy boli výsledky zverejnené, príp. adresár osôb a organizácií, ktorým bola správa zaslaná.
     	
Súhlasím so zverejnením správy na internete.

Správu vypracoval (meno a priezvisko účastníka)
Soňa Ftáčniková
Dátum: 17.9.2012 	

Podpis ...................................

Správu schválil (meno a priezvisko nadriadeného)
Jana Blahova
Dátum:17.9.2012 	

Podpis ...................................

Správu schválil/neschválil (riaditeľ APVV)

Dátum 	

Podpis ...................................	

______________________________
1]  nehodiace sa preškrtnite
2]  vyplňte len v správe zo zahraničnej pracovnej cesty